લખનૌ: ઉત્તર પ્રદેશના પાટનગર લખનૌમાં આજે સવારે પોલીસ એન્કાઉન્ટરમાં એક શાર્પશૂટર સુનીલ શર્માને ઢાળી દેવામાં આવ્યો હતો. સુનીલ આ વર્ષે જુલાઈમાં લખનૌ કોર્ટમાં હાજર થતી વખતે ફરાર થઈ ગયો હતો. ત્યારબાદ પોલીસની ચાર ટીમો તેની શોધખોળમાં લાગી હતી. શુક્રવારે બાતમીદાર તરફથી મળેલી માહિતી મુજબ પોલીસે આ કાર્યવાહી કરી હતી. સુનીલ યુપીની નામચીન ગેંગ સલીમ-સોહરાબ ગેંગનો શાર્પશૂટર હતો.